Падзяліцца адкрыццямі прапанавала юным даследчыкам штогадовая раённая канферэнцыя “Навука. Прырода. Чалавек”, што прайшла на базе ДУА “Сярэдняя школа № 2 горада Беразіно”. Сёлета на суд журы былі прадстаўлены 79 работ, выкананых вучнямі пад кіраўніцтвам педагогаў. Удзел у мерапрыемстве прынялі 90 навучэнцаў устаноў адукацыі раёна. Прэзентацыя навуковых распрацовак вялася ў секцыях гісторыі, грамадазнаўства; працоўнага навучання; біялогіі, геаграфіі, хіміі; матэматыкі; замежных моў; рускай мовы і літаратуры; беларускай мовы і літаратуры; фізікі, інфарматыкі, астраноміі.